stanford-oval/wikipedia huggingface dataset:
มรกต
ปกรณัม

ในปกรณัมของอินเดีย เชื่อว่า มรกตเกิดจากเลือดของนาคที่กระอักลงพื้นดิน เรียกว่า "มรกตนาคสวาท" เชื่อว่าสามารถใช้ป้องกันงูพิษได้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มรกต
ลีนเน ฟรานซิส

ลีนเน ฟรานซิส (เกิด 19 มกราคม ค.ศ. 1957) เป็นนักกีฬาว่ายน้ำชาวออสเตรเลีย เคยเข้าร่วมการแข่งขันกีฬาว่ายน้ำในโอลิมปิกฤดูร้อน 1972
ฟาโรห์เนบรา

เนบรา หรือ ราเนบ เป็นพระนามฮอรัสของฟาโรห์แห่งอียิปต์โบราณในช่วงสมัยราชวงศ์ตอนต้นพระองค์ที่สองจากราชวงศ์ที่สองแห่งอียิปต์ ไม่ทราบระยะเวลาที่แน่นอนในรัชสมัยของพระองค์ เนื่องจากบันทึกพระนามแห่งตูรินได้รับความเสียหายและส่วนที่บันทึกปีแห่งการครองราชย์ก็สูญหายไปด้วย แมนิโธก็ได้บันทึกว่ารัชสมัยของฟาโรห์เนบรานั้นยาวนานถึง 39 ปี แต่นักไอยคุปต์วิทยาตั้งข้อสงสัยเกี่ยวกับข้อคิดเห็นของแมนิโธว่าเป็นการตีความข้อมูลที่ผิดหรือพูดเกินจริงเกี่ยวกับข้อมูลที่มีอยู่ นักไอยคุปต์วิทยาจึงกำหนดให้ฟาโรห์เนบราทรงครองราชย์เป็นระยะเวลา 10 หรือ 14 ปี
ภาพ

พระนามเซเรคบนชามหินที่ปรากฏพระนามของฟาโรห์เนบรากับฟาโรห์โฮเทปเซเคมวีวางไว้หน้ารูปเทพีบาสเต็ต
พระนามเนบราในบันทึกพระนามแห่งอไบดอส (คาร์ทูชหมายเลข 10)
มุฮัรร็อมในความเชื่อของซุนนี
การถือศีลอดในเดือนมุฮัรร็อม

เป็นการถือศีลอดที่มีความประเสริฐยิ่ง ซึ่งมีตำแหน่งรองจากเดือนรอมฎอน ท่านนบีมุฮัมมัด ศ็อลลัลลอฮุอะลัยฮิวะซัลลัม  ได้กล่าวว่า
أَفْضَلُ الصِّيَامِ بَعْدَ رَمَضَانَ شَهْرُ اللهِ المُحَرَّمُ
ซึ่งมีใจความว่า “การถือศีลอดที่ประเสริฐยิ่งหลังจากเดือนรอมฎอน คือการถือศีลอดเดือนของอัลลอฮฺที่ต้องห้าม (อัลมุฮัรร็อม) ” (บันทึกโดยอิมามมุสลิม อบูดาวู้ด และติรมีซีย์)
ดังนั้น ผู้ใดมีความสามารถที่จะถือศีลอดในเดือนมุฮัรร็อมทุกวัน เกือบทุกวัน หรือบางวัน ก็เป็นการดีในการให้เกียรติเดือนที่ต้องห้ามนี้ หากไม่สามารถถือศีลอดหลายวัน ก็ให้ปฏิบัติความประเสริฐประการต่อไป
การถือศีลอดวันที่ 10 มุฮัรร็อม

ที่เราเรียกกันว่า 'อาชูรออฺ ซึ่งเป็นวันที่มีเกียรติในศาสนาอื่นด้วย เช่น ศาสนายิว เพราะเป็นวันที่ท่านนบีมูซา อะลัยฮิสสลาม ได้รับความปลอดภัยจากฟิรเอานฺ จึงเป็นวันแห่งการขอบคุณของบนีอิสรออีล และเป็นที่รู้กันดีว่าท่านนบีมูซาได้ถือศีลอดในวันนี้ เมื่อท่านนบีมุฮัมมัด ศ็อลลัลลอฮุอะลัยฮิวะซัลลัม  อพยพไปยังเมืองมะดีนะฮฺ และท่านได้ทราบว่าชาวยิวที่อาศัยอยู่ในเมืองมะดีนะฮฺกำลังถือศีลในวันนั้น ท่านนบีจึงประกาศให้เป็นวันถือศีลอดของชาวมุสลิมด้วย โดยกล่าวว่า “ฉันมีข้อเกี่ยวพันกับมูซามากกว่าพวกท่าน (โอ้ชาวยิว) ” ท่านนบีจึงถือศีลอดวันนั้นและใช้ให้บรรดามุสลิมีนถือศีลอดด้วย” (บันทึกโดยบุคอรียฺและมุสลิม)
บรรดานักปราชญ์อิสลามชี้แจงว่า ในช่วงแรกการถือศีลอดวันอาชูรออฺ (สิบมุฮัรร็อม) เป็นวาญิบ (จำเป็นต้องปฏิบัติ) เพราะก่อนหน้านี้ยังไม่มีการใช้ให้ถือศีลอดเดือนรอมฎอน จึงถือเป็นการถือศีลอดฟัรฎูของมุสลิม แต่หลังจากที่มีบทบัญญัติใช้ให้บรรดามุสลิมีนถือศีลอดเดือนรอมฎอนเป็นฟัรฎูแล้ว ท่านนบีมุฮัมมัด ศ็อลลัลลอฮุอะลัยฮิวะซัลลัม  ก็ไม่ได้บังคับให้ถือศีลอดในวันนี้ แต่ยืนยันในความประเสริฐด้วยถ้อยคำอันชัดเจน เช่น
.
سُئِلَ عَنْ صَوْمِ يَوْمِ عَاشُوْرَاءَ فَقَالَ يُكَفِّرُ السَّنَةَ المَاضِيَةَ
ท่านนบีถูกถามถึงการถือศีลอดในวันอาชูรออฺ ท่านตอบว่า “ลบล้างความผิดตลอดหนึ่งปีที่ผ่านมา” (บันทึกโดยมุสลิม) ดังนั้น บรรดาอุละมาอฺจึงมีความเห็นตรงกันถึงความประเสริฐของการถือศีลอดในวันอาชูรออฺ
การทำอิบาดะฮฺ ทำความดี และละเว้นความชั่วทุกชนิด

เดือนมุฮัรร็อมถือเป็นวาระสำคัญอย่างยิ่ง เพราะอัลลอฮฺ ซุบฮานะฮูวะตะอาลา ได้ทรงกำชับบรรดาผู้ศรัทธาไม่ให้อธรรมตัวเองในเดือนที่ต้องห้าม หมายถึง ไม่ให้ละเมิดกรอบสิ่งที่ต้องห้าม และไม่ให้ละเว้นสิ่งที่ต้องปฏิบัติ
สำหรับเดือนมุฮัรร็อมมีความประเสริฐบางประการที่บางกลุ่มบางลัทธิเชื่อถือกัน แต่หาได้มีหลักฐานรับรองในความประเสริฐนั้นไม่ เช่นตัวอย่างดังต่อไปนี้
- ความเชื่อว่าวันที่ 10 มุฮัรร็อมเป็นวันที่ท่านนบีนูหฺได้รับความปลอดภัยจากน้ำท่วมด้วยเรือลำใหญ่ที่อัลลอฮฺทรงสอนให้ท่านนบีนูหฺสร้างเพื่อความปลอดภัยของท่านและผู้ศรัทธา ซึ่งหะดีษที่กล่าวถึงเรื่องนี้อยู่ในระดับที่เชื่อถือมิได้ ดังนั้น ทางความศรัทธาไม่อนุญาตให้เชื่อในสิ่งที่ไม่มีหลักฐานชัดเจนรองรับ
- ความเชื่อว่าวันที่ 10 มุฮัรร็อมนั้นให้ทำขนมหรือแจกขนมชนิดหนึ่งชนิดใด โดยเชื่อว่าการทำขนมเฉพาะให้วันที่สิบมุฮัรร็อมนั้นมีความประเสริฐเป็นพิเศษ ซึ่งความเชื่อเช่นนี้มีความคลาดเคลื่อนและผิดหลักการใน 2 ประเด็น
ประเด็นแรก คือ เป็นการกระทำที่ไม่มีหลักฐานรองรับ และการกระทำอย่างหนึ่งอย่างใดถ้าเราเชื่อว่ามีผลบุญ (เช่นเชื่อว่าทำขนมในวันอาชูรออฺมีผลบุญเป็นพิเศษ) ถ้าไม่มีหลักฐานในการกระทำนั้นๆ ก็จะถือว่าเป็นบิดอะฮฺที่ต้องละทิ้ง
ประเด็นที่สอง คือ เป็นพฤติกรรมที่ถูกริเริ่มด้วยกลุ่มอันนะวาศิบ คือกลุ่มที่เกลียดชังท่านอะลี อิบนุอบีฏอลิบ และอะหฺลุลบัยตฺ (ครอบครัวและลูกหลานของท่านนบี) กลุ่มนี้ได้แสดงความดีใจในการเข่นฆ่าท่านอัลหะซัยนฺ อิบนุอะลี (ร่อฎิยัลลอฮุอันฮุมา) ในวันที่ 10 มุฮัรร็อม จึงทำขนมและแจกเพื่อแสดงความยินดีในเหตุการณ์นั้น และกลุ่มนะวาศิบนี้ก็จะเป็นกลุ่มตรงข้ามกับกลุ่มชีอะฮฺ กล่าวคือ กลุ่มชีอะฮฺร่อวาฟิฎจะรักอะหฺลุลบัยตฺอย่างเลยเถิด แต่กลุ่มนะวาศิบจะเกลียดอะหฺลุลบัยตฺโดยไม่มีเหตุผล และระหว่างสองกลุ่มก็จะมีอะฮฺลุซซุนนะฮฺวัลญะมาอะฮฺที่รักใคร่อะหฺลุลบัยตฺตามขอบเขตของอิสลามและด้วยเหตุผลที่ถูกต้อง
ล้อเจีย

Abrasive cutting tool for grinders
ล้อเจียรชนิดต่างๆ
ล้อเจีย เป็นเครื่องมือขัดที่ใช้กับเครื่องเจียรซึ่งประกอบด้วยสารขัดสำหรับงานเจียรและการตัดเชิงขัดถู ล้อเหล่านี้มักผลิตจากวัสดุคอมโพสิตที่มีการกดอัดและยึดติดกันด้วยเมทริกซ์ซีเมนต์ (ซึ่งเรียกว่า "บอนด์" ในศัพท์เฉพาะของล้อเจีย) เพื่อสร้างรูปร่างเป็นวงกลมที่แข็งแรง นอกจากนี้ยังสามารถทำจากแผ่นเหล็กหรืออะลูมิเนียมที่มีการยึดเกาะอนุภาคสารขัดไว้ที่ผิวหน้า ปัจจุบันล้อเจียรส่วนใหญ่ทำจากคอมโพสิตสังเคราะห์ แต่ประวัติศาสตร์ของล้อเจียรเริ่มต้นจากหินคอมโพสิตธรรมชาติ เช่น หินที่ใช้ในโม่หิน
การผลิตล้อเจียเป็นกระบวนการที่แม่นยำและการควบคุมอย่างเข้มงวด เนื่องจากไม่เพียงแค่ความเสี่ยงด้านความปลอดภัยที่เกิดจากจานหมุนเท่านั้น แต่ยังรวมถึงความสม่ำเสมอและความแข็งแรงของวัสดุที่ต้องการเพื่อป้องกันการระเบิดของจานเนื่องจากแรงที่สูงในการหมุน
ล้อเจียเป็นวัสดุสิ้นเปลือง ซึ่งอายุการใช้งานจะแตกต่างกันไปตามกรณีการใช้งาน ตั้งแต่ไม่กี่วันจนถึงหลายปี ขณะที่ล้อทำการตัด เม็ดสารขัดจะถูกปล่อยออกมาเป็นระยะ เนื่องจากมันสูญเสียความคมและแรงต้านทานที่เพิ่มขึ้นจะดึงเม็ดสารขัดออกจากบอนด์ กระบวนการสึกหรอนี้ทำให้เม็ดสารขัดใหม่ถูกเปิดเผยและเริ่มวงจรใหม่ อัตราการสึกหรอในกระบวนการนี้มักจะสามารถคาดการณ์ได้อย่างแม่นยำสำหรับการใช้งานแต่ละแบบ และเป็นสิ่งจำเป็นสำหรับประสิทธิภาพที่ดี
ยอดสิงห์แดง จ.ชัยจินดา

| ยอดสิงห์แดง จ> ชัยจินดา |
| --- | --- |
เกิด: ลิขิต จันอิ 19 มกราคม พ.ศ. 2535 (32 ปี)
องค์การ: ธานินทรฺ์คอมมิวนิเคชั่น
ยอดสิงห์แดง จ.ชัยจินดา หรือ ยอดสิงห์แดง แครี่บอย มีชื่อจริงว่า นายลิขิต จันทร์ณี เกิดเมื่อวันที่ 19 มกราคม พ.ศ. 2535 ที่ จังหวัดสงขลา
ประวัติ

ยอดสิงห์แดง จ.ชัยจินดา เริ่มชกประเดิมสากลอาชีพครั้งแรก เมื่อวันที่ 9 กรกฎาคม 2555 ชกแพ้คะแนนให้กับ ยูซูรุ นามูชิน นักชกชาวญี่ปุ่น จากนั้น ยอดสิงห์แดงได้ขึ้นชกกับนักมวยระดับรองแชมป์โลกและแชมป์ระดับภูมิภาคหลายคน ไม่ว่าจะเป็น นาอูโตะ อูอิบายาชิ ยูชิ แครี่บอย มัลคอร์ม ทูนาเกา อดีตแชมป์รุ่นฟลายเวท ของสภามวยโลก (WBC) เจริญชัย ศิษย์ทรายทอง และ ทมิฬขาว ส.ธารทิพย์  ยอดสิงห์แดง ได้แชมป์ PABA รุ่นแบนตั่มเวท เมื่อวันที่ 22 เมษายน พ.ศ. 2559 เป็นฝ่ายชนะน็อก จอร์จ ลูโมลี ในยกที่ 3 ที่อำเภอเหล่าเสือโก้ก จังหวัดอุบลราชธานี
เกียรติประวัติ

แชมป์ WBA ASIA รุ่นแบนตัมเวต
ชิง, 22 เมษายน 2559 ชนะน็อกยกที่ 3 จอร์จ ลูโมลี่ ( อินโดนีเซีย) ที่ หน้าที่ว่าการอำเภอเหล่าเสือโก้ก จังหวัดอุบลราชธานี
ป้องกันแชมป์ครั้งที่ 1, 16 กันยายน 2559 ชนะRTDยกที่ 5 ริโอ นาอิงโกลัน (อินโดนีเซีย) ที่ หน้าห้างสรรพสินค้ายูเนี่ยนมอลล์ แขวงจอมพล เขตจตุจักร กรุงเทพมหานคร
ป้องกันแชมป์ครั้งที่ 2, 13 มกราคม 2560 ชนะคะแนน รูเบน มานาคาเน่ (อินโดนีเซีย) ที่ ตลาดพุทธมณฑลสาย 4 AEC ถนนพุทธมณฑล สาย 4 ตำบลกระทุ่มล้ม อำเภอสามพราน จังหวัดนครปฐม
เคยชิงแชมป์ต่อไปนี้แต่ทำไม่สำเร็จ
ชิงแชมป์โลกเยาวชน WBC Youth รุ่นแบนตัมเวต 30 พฤศจิกายน 2557 แพ้น็อกยกที่ 8 ดาลี่ บาซาเดร้ ( ฟิลิปปินส์) ที่ ซังโย ฮอลล์ กานาซาว่า เมืองอิชิกาว่า ประเทศญี่ปุ่น
แหล่งข้อมูลอื่น

สถิติการชก
รูปแบบการบันทึกเสียง
พัฒนาการของรูปแบบการบันทึกเสียง

นี่คือพัฒนาการของรูปแบบการบันทึกเสียงที่ใช้ในการบันทึกเสียงดนตรี และข้อมูลเสียงประเภทอื่น ๆ  ทั้งในรูปแบบที่เป็นอุปกรณ์ และในรูปแบบของประเภทไฟล์/การเข้ารหัส เรียงตามลำดับเวลา (ปี ค.ศ.):
1870s: กล่องเสียง (phonograph cylinder)
1895: แผ่นเสียง (analogue disc record)
1930s: wire recording
1940s:reel-to-reel audio tape recording, Magnetic Tape (audio)
1948: vinyl record
1963: คาเซตเทป (compact cassette)
1960s: 8-track
1969: Microcassette
1970s: Elcaset
1980: ซีดี (Compact Disc Digital Audio System)
1985: AIFF
1987: เทปดิจิทัล (Digital audio tape :DAT)
1990s: Digital Compact Cassette
1991: Minidisc
1992: WAV
1995: MP3
1996: DVD
1999: Windows Media Audio
2001: AAC
2002: Ogg Vorbis
แหล่งข้อมูลอื่น

University of San Diego article เก็บถาวร 1999-05-05 ที่ เวย์แบ็กแมชชีน
Knowmadz.org article เก็บถาวร 2004-05-02 ที่ เวย์แบ็กแมชชีน
recording-history.org[ลิงก์เสีย]
TechTV article เก็บถาวร 2004-04-15 ที่ เวย์แบ็กแมชชีน
ยอดรักนักสู้

| ยอดรักนักสู้ |
| --- | --- |
ประเภท: ละครโทรทัศน์
พัฒนาโดย: บริษัท อัครพล โปรดักชั่น จำกัด
เขียนโดย: บทประพันธ์โดย : วรรณิศา บทโทรทัศน์โดย : วรวรรณ
กำกับโดย: พิศาล อัครเศรณี
แสดงนำ: เกียรติกมล ล่าทา มนัสนันท์ พันเลิศวงศ์สกุล
ดนตรีแก่นเรื่องเปิด: ชั่วโมงแห่งความเหงา - ปนัดดา เรืองวุฒิ, เกียรติกมล ล่าทา
ดนตรีแก่นเรื่องปิด: ใครคนหนึ่ง - ลุลา
ประเทศแหล่งกำเนิด:  ประเทศไทย
ภาษาต้นฉบับ:  ไทย
จำนวนตอน: 23 ตอน
การผลิต
ผู้อำนวยการสร้าง: พิยดา จุฑารัตนกุล พิศาล อัครเศรณี
ความยาวตอน: 90 นาที/ตอน
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 30 พฤศจิกายน พ.ศ. 2555 – 2 มกราคม พ.ศ. 2556
ยอดรักนักสู้  เป็นละครโทรทัศน์ไทยแนวดราม่า-แอ็กชั่น-โรแมนติก-คอมเมดี บทประพันธ์โดย วรรณิศา บทโทรทัศน์โดย วรวรรณ ผลิตโดย บริษัท อัครพล โปรดักชั่น จำกัด กำกับการแสดงโดย พิศาล อัครเศรณี ออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-ศุกร์ เวลา 18:30 - 20:00 น. เริ่มออกอากาศตอนแรกวันที่ 30 พฤศจิกายน พ.ศ. 2555–2 มกราคม พ.ศ. 2556 นำแสดงโดย เกียรติกมล ล่าทา, มนัสนันท์ พันเลิศวงศ์สกุล
รายชื่อนักแสดงนำ

เกียรติกมล ล่าทา   รับบทเป็น  เพลิน
มนัสนันท์ พันเลิศวงศ์สกุล  รับบทเป็น  เกวลิน
โชคชัย บุญวรเมธี  รับบทเป็น  เชิงชาญ
ปจิตรา ภรณ์เจริญ  รับบทเป็น  พลอย
ปรมะ อิ่มอโนทัย  รับบทเป็น  ร้อยตำรวจเอกสมชาย
ชาลิสา บุญครองทรัพย์  รับบทเป็น  อ้อย
พิศาล อัครเศรณี  รับบทเป็น  บัญชา
สุรชัย สมบัติเจริญ  รับบทเป็น  นายหัวไชยา
ปวีณา ชารีฟสกุล  รับบทเป็น  แม่พร
เจษฎา รุ่งสาคร  รับบทเป็น  คมสันต์
สมภพ เบญจาธิกุล  รับบทเป็น  วิสูตร
ณหทัย พิจิตรา  รับบทเป็น  ธิดา
ธนายง ว่องตระกูล  รับบทเป็น  สัก
วรวุฒิ พงษ์ธีรพล  รับบทเป็น  จ่าเสก
สุชาดา พูนพัฒนสุข  รับบทเป็น  แตงร้าน
รณวีร์ เสรีรัตน์  รับบทเป็น  เจนนี่
เฉลิมศักดิ์ แย้มขะมัง (เฉลิม วงษ์คำเหลา)  รับบทเป็น  ผจญ
อ้วน มนตรี  รับบทเป็น วัตร
ลักขณา วัธนวงส์ศิริ  รับบทเป็น  เพ็ญศรี
พิมพ์พัชร วัชรเสวี  รับบทเป็น  เดือน
ปิยะพงค์ ตุรงคกุล  รับบทเป็น   ขวด
นิธิ ผลทวี  รับบทเป็น  ชาติ
ชำนัญ อารีพันธุ์  รับบทเป็น  สน
ถั่วแระ เชิญยิ้ม  รับบทเป็น  ลุงเพิ่ม
อัญชิสา เลี่ยวไพโรจน์  รับบทเป็น  รัชนี
รอง เค้ามูลคดี  รับบทเป็น  โกฉาย
คมกฤช ยุตติยงค์  รับบทเป็น  ผู้เฒ่าตง
เป้า ปรปักษ์  รับบทเป็น  ดำ พังงา
เพลงประกอบละคร

เพลง ชั่วโมงแห่งความเหงา - ขับร้องโดย ปนัดดา เรืองวุฒิ, เกียรติกมล ล่าทา
เพลง ใครคนหนึ่ง - ขับร้องโดย ลุลา
แหล่งข้อมูลอื่น

เรื่องย่อละคร ยอดรักนักสู้ : กระปุก
เรื่องย่อละคร ยอดรักนักสู้ : จากเว็บไซต์ ผู้จัดการออนไลน์ เก็บถาวร 2012-12-01 ที่ เวย์แบ็กแมชชีน
| ไทยทีวีสีช่อง 3: ละครวันจันทร์ - ศุกร์ 18:30 - 20:00 น>  |
| --- | --- | --- |
| ก่อนหน้า | ยอดรักนักสู้ | ถัดไป |
| ก้นครัวตัวแสบ | ยอดรักนักสู้ | แม่เปียดื้อ |
ฟันหนู

| อักษรไทย |
| --- | --- | --- | --- | --- | --- | --- | --- |
"
รูปพยัญชนะ
| ก | ข | ฃ | ค | ฅ | ฆ | ง | จ |
| ฉ | ช | ซ | ฌ | ญ | ฎ | ฏ | ฐ |
| ฑ | ฒ | ณ | ด | ต | ถ | ท | ธ |
| น | บ | ป | ผ | ฝ | พ | ฟ | ภ |
| ม | ย | ร | ล | ว | ศ | ษ | ส |
|  |  | ห | ฬ | อ | ฮ |  |  |
รูปสระ
| ะ | –ั | า | –ํ | –ิ | ' | " |  |
| –ุ | –ู | เ | โ | ใ | ไ | –็ |  |
| อ | ว | ย | ฤ | ฤๅ | ฦ | ฦๅ |  |
รูปวรรณยุกต์
|  |  | –่ | –้ | –๊ | –๋ |  |  |
เครื่องหมายอื่น ๆ
|  |  | –์ | –๎ | –ฺ |  |  |  |
เครื่องหมายวรรคตอน
|  |  | ฯ | ฯลฯ | ฯลฯ | ๆ |  |  |
|  |  | ๏ | ๚ | ๛ | ┼ |  |  |
ฟันหนู หรือ มูสิกทันต์ (") มีลักษณะเป็นเส้นตั้งสั้น ๆ สองเส้น ไม่สามารถใช้โดด ๆ ได้ ใช้ประสมสระ อือ เอือะ และ เอือ
การประสมรูป

| การประสมรูป | ปรากฏ | ใช้เป็นสระ | สัทอักษรสากล |
| --- | --- | --- | --- |
| (พยัญชนะต้น) + พินทุ์อิ + ฟันหนู + (พยัญชนะสะกด) | –ื– | อือ (มีตัวสะกด) | /ɯː/ |
| (พยัญชนะต้น) + สระอือ + ตัวออ | –ือ | อือ (ไม่มีตัวสะกด) | /ɯː/ |
| ไม้หน้า + (พยัญชนะต้น) + สระอือ + ตัวออ | เ–ือ | เอือ | /ɯaː/ |
| ไม้หน้า + (พยัญชนะต้น) + สระอือ + ตัวออ + วิสรรชนีย์ | เ–ือะ | เอือะ | /ɯaʔ/ |
มยุรี พันธนาม

| มยุรี พันธนาม |
| --- | --- |
เกิด: 24 มิถุนายน พ.ศ. 2512 (55 ปี) จังหวัดอำนาจเจริญ ประเทศไทย
อาชีพ: นักร้อง นักแสดง
ปีที่แสดง: พ.ศ. 2535 - ปัจจุบัน
ผลงานเด่น: "มีเมียแล้วไม่เอา" ส้มจี๊ด—เพลงรักข้ามภพ (2552)
สังกัด: ออสก้าร์ เอ็นเตอร์เทนเม้นท์  วอร์นเนอร์ มิวสิก ไทยแลนด์ ไรท์บียอนด์ (ชื่อเดิม : ไรท์มิวสิค)   อาร์สยาม   Onpa Music UPL Group  นพพร ซิลเวอร์โกลด์ แสงรวี เอ็นเตอร์เทนเม้นท์ แซบสตาร์ เรคคอร์ด เอ็ม.ดี.เทป 2009 โปรมีเดียมาร์ท
มยุรี พันธนาม ชื่อเล่น ดาว เป็นนักร้องลูกทุ่งหญิง (เกิด 24 มิถุนายน พ.ศ. 2512) เข้าสู่วงการเพลงเมื่อ พ.ศ. 2535  โด่งดังเป็นที่รู้จักในเพลง "มีเมียแล้วไม่เอา"
ประวัติ

มยุรี พันธนาม ชื่อเล่น ดาว เกิดเมื่อวันที่ 24 มิถุนายน พ.ศ. 2512 นักร้องจากภาคอีสานอีกคนที่มีภูมิลำเนาเดิมตำบลบ้านนาไร่ใหญ่ อำเภอเสนางคนิคม จังหวัดอำนาจเจริญ เป็นบุตรของนายสมบูรณ์และนางเสวย พันธนาม จากบ้านมาทำงานในเมืองกรุงในตำแหน่งหรูคนรับใช้ในบ้าน
ผลงานเพลง > อัลบั้ม

อัลบั้ม เปรี้ยว-หวาน-อีสานซิ่ง
อัลบั้ม ซูเปอร์เฮง (ออสก้าร์ เอ็นเตอร์เทนเม้นท์)
อับบั้ม วาสนาคนเฮง (ออสการ์ เอ็นเตอร์เทนเม้นท์)
อัลบั้ม รักที่เท่าไหร่ (ออสก้าร์ เอ็นเตอร์เทนเม้นท์)
อัลบั้ม อกหักดีกว่า (วอร์นเนอร์ มิวสิก ไทยแลนด์)
อัลบั้ม มีเมียแล้วไม่เอา (ไรท์มิวสิค)
อัลบั้ม มีเมียแล้วก็เอา (ไรท์มิวสิค)
อัลบั้ม สาวแผงลอย (อาร์เอส)
อัลบั้ม มิน่าล่ะ (อาร์เอส)
อัลบั้ม อย่าจับหูฉัน (อาร์เอส)
อัลบั้ม คู่รัก คู่หวาน (อาร์เอส) ร้องคู่กับ เอกชัย ศรีวิชัย
อัลบั้ม แฟนเคยมีแต่เลิกแล้ว (อาร์เอส)
อัลบั้ม ฉันคนบ้านนอก (อาร์เอส)
อัลบั้ม ดาวทรงเครื่อง (อาร์เอส) เป็นอัลบั้มรวมเพลงฮิต และมี 2 เพลงใหม่ ได้แก่ "จับปลาสองมือ" และ "ไม่ ไม่ ไม่"
อัลบั้ม มนต์ขลังมัสสุหรี (อาร์เอส)
อัลบั้ม โดนแล้ว (อาร์เอส)
อัลบั้ม เดี๋ยวไฟช็อต (UPL Group)
อัลบั้ม รักตัดตอน (UPL Group)
อัลบั้ม เพลงรักจากดาว (ดีพีเอส มิวสิค)
อัลบั้ม ขอเสียงหน่อย (อาร์สยาม)
อัลบั้ม พิเศษเพลงลูกกรุง (NC)
อัลบั้ม ฟันธง (แซบสตาร์ เรคคอร์ด)
อัลบั้ม 1 ทศวรรษด้วยรักจากดาว (แซบสตาร์ เรคคอร์ด)
อัลบั้ม เพลงหวานรักจากใจดาว (แซบสตาร์ เรคคอร์ด)
อัลบั้ม สองฝั่งโขง (เอ็ม.ดี.เทป 2009)
อัลบั้ม กลัวเมียแอบมา (เอ็ม.ดี.เทป 2009)
อัลบั้ม ดาวมาแล้วจ้า (แสงรวี เอ็นเตอร์เทนเม้นท์)
อัลบั้ม ฝากความคิดถึง  (นพพรซิลเวอร์โกลด์)
ผลงานการแสดง > ละครโทรทัศน์

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2544 | อะเมซซิ่งโคกเจริญ | ช่อง 3 |  |  |
| 2548 | ราชินีหมอลำ | ช่อง 3 | สมทรง / แคนดี้ |  |
| 2548 | มนต์รักลูกทุ่ง | ช่อง 7 | สายใจ |  |
| 2552 | เพลงรักข้ามภพ | ช่อง 7 | ส้มจี๊ด |  |
| 2562 | บ้านนามหานคร | ช่อง 5 | ดาหวัน ชำเจริญ |  |
| 2562 | จันทร์กระจ่างที่กลางทุ่ง | ช่อง 7 |  |  |
ผลงานการแสดง > ภาพยนตร์

มนต์เพลงลูกทุ่งเอฟเอ็ม (2002) ...ดาว
รวมพลคนลูกทุ่งเงินล้าน (2013) ...ดาว มยุรี
ภาษาม้ง

ของวิกิพีเดีย ที่วิกิมีเดีย อินคิวเบเตอร์
| ภาษาม้ง |
| --- | --- |
Hmoob
ออกเสียง: [m̥ɔ̃́]
ประเทศที่มีการพูด: จีน, เวียดนาม, ลาว, ไทย, และ สหรัฐ.
ชาติพันธุ์: ชาวม้ง
จำนวนผู้พูด: ไม่ทราบ (3.7 ล้านคน (ไม่นับเวียดนาม) อ้างถึง1995-2009)
ตระกูลภาษา: ม้ง-เมี่ยน  ภาษาม้ง
ระบบการเขียน: อักษรม้ง, อักษรละติน
รหัสภาษา
ISO 639-2: hmn
ISO 639-3: มีหลากหลาย: hmn – Hmong (generic) mww – ภาษาม้งเด๊อว (Laos, China) hmv – Hmong Do (Vietnam) hmf – Hmong Don (Vietnam) blu – ภาษาม้งจั๊ว (Laos, China) hmz – Hmong Shua (Vietnam) hmc – Hmong Central Huishui (China) hmm – Hmong Central Mashan (China) hmj – Hmong Chonganjiang (China) hme – Hmong Eastern Huishui (China)
ภาษาม้ง (Nyiakeng Puachue: 𞄀𞄩𞄰, พ่าเฮ่า: 𖬌𖬣𖬵) เป็นภาษาในตระกูลเหมียว-เหยา หรือม้ง-เมี่ยน ใช้กันในชาวม้งในเอเชียตะวันออกเฉียงใต้ และ บางส่วนของจีนจัดเป็นภาษาคำโดด โดยหนึ่งคำมีเสียงพยัญชนะต้น สระ และวรรณยุกต์ ไม่มีเสียงตัวสะกด มีวรรณยุกต์สนธิหรือการผสมกันของเสียงวรรณยุกต์เมื่อนำคำมาเรียงต่อกันเป็นประโยค ในประเทศไทยแบ่งเป็น 2  กลุ่มคือ
ภาษาม้งเขียว หรือ ม้งจั๊ว (Hmong Njua)
ภาษาม้งขาว หรือ ม้งเด๊อ (Hmong Daw)
ไวยากรณ์

การเรียงคำเป็นแบบประธาน-กริยา-กรรม เช่น เด๋เตาะหมี (หมากัดแมว) ไม่มีการเปลี่ยนรูปคำเพื่อแสดงกาล แต่ใช้การเติมคำบอกกาลเช่นเดียวกับในภาษาไทย ถ้าเป็นประโยคบอกอดีตให้เติมคำว่า "เหลอะ" ไว้ท้ายประโยค แบบเดียวกับคำว่า "了" (เลอ) ที่ใช้ในภาษาจีนกลาง ตัวอย่างเช่น เด๋เตาะหมีเหลอะ (หมากัดแมวแล้ว) ถ้าเป็นประโยคบอกอนาคตก็ให้เติมคำว่า "หยัว" ไว้หน้ากริยา ซึ้งจะใช้คล้ายๆกับคำว่า "要" (เย่า) ในภาษาจีนกลาง ยกตัวอย่างเช่น เด๋หยัวเตาะหมี (หมาจะกัดแมว) ประโยคปฏิเสธเติมคำว่าไม่ (จี่ หรือ ทจี่) หน้าคำกริยา เช่น เด๋ทจี่เตาะหมี (หมาไม่กัดแมว) ประโยคคำถามเติมคำว่า "ปัว" หรือ "หล๋อ" เข้าในประโยค คำว่า "หล๋อ" นิยมวางไว้ท้ายประโยค ส่วนคำว่า "ปัว" นิยมวางไว้หน้ากริยา เช่น เด๋เตาะหมีหล๋อ? หรือ เด๋ปัวเตาะหมี? (หมากัดแมวหรือ?)
ภาษาม้งมีการใช้คำลักษณนามโดยจะเรียงคำแบบ จำนวนนับ-ลักษณนาม-นาม เช่น อ๊อตู่เนง (สอง-ตัว-ม้า) คำลักษณนามที่สำคัญคือ "ตู่" ใช้ได้กับทั้งสิ่งที่มีชีวิตและไม่มีชีวิตอย่าง สัตว์ คน และต้นไม้ ส่วนคำว่า "เล่ง" (人) นั้นให้ใช้เฉพาะสำหรับคนอย่างเดียว เช่น อ๊อเล่ง (二人) (คนสองคน) "ตร๊า" ใช้กับเครื่องมือ เครื่องใช้ อาวุธ "ได่" ใช้กับสิ่งที่มีลักษณะเป็นแผ่นแบนๆ "จ้อ" ใช้กับสิ่งที่เป็นเส้นยาว "ลู้" แปลว่า อัน/ลูก/ก้อน/คัน เช่น อ๊อลู้เช้ (รถสองคัน) "จ๋อ" ใช้กับคำนามที่มีมากกว่าหนึ่ง เช่น จ๋อเนง (ม้าหลายตัว)
ระบบการเขียน

ไม่มีอักษรเป็นของตนเอง มีผู้สนใจภาษาม้งพยายามประดิษฐ์อักษรขึ้นใช้เขียน เช่น อักษรม้ง อักษรพอลลาร์ด เมียว ที่เป็นที่นิยมแพร่หลายคืออักษรละติน ในประเทศไทยบางครั้งเขียนด้วยอักษรไทย สำหรับการเขียนด้วยอักษรละตินมี พยัญชนะที่ใช้ทั้งหมด 26 ตัว วรรณยุกต์ มี 8 และสระมี 14 ตัว ได้แก่
ระบบการเขียน > พยัญชนะ

ในภาษาม้งมีทั้งหมด 57 ตัวแยกเป็น  พยัญชนะตัวเดียว  พยัญชนะควบกล้ำ 2 ตัว  พยัญชนะควบกล้ำ 3 ตัว  และพยัญชนะควบกล้ำ 4 ตัว ดังต่อไปนี้คือ
พยัญชนะตัวเดียว  มีทั้งหมด 18 ตัว t k p s x l n h m g q v r z y c f d
เทียบกับอักษรไทย ต ก ป ซ ซ ล น ฮ ม _ ก ว จ ย ย จ ฟ ด
พยัญชนะควบกล้ำ 2 ตัว  มีทั้งหมด  22 ตัว kh  qh  ch  ts  ny  hn  th  nt  np  ph  tx  xy  hl  nk   nr  dh  rh  nc  pl  hmเหมือนhn ml nl
เทียบกับอักษรไทย ค ค ช จ ญ หน ท ด บ พ จ ซ หล ก จ ธ ช จ ปล หม หน มล นล
พยัญชนะควบกล้ำ 3 ตัว  มีทั้งหมด  14 ตัว tsh  nth  txh  nts  nph  nrh  hmlหรือhnl  nkh  nqh  nch  ntx  npl  plh  hny
เทียบกับอักษรไทย ช ด ช จ จ ภ ฌ หมล หนล ฆ ฆ ฌ จ บล พล หญ
พยัญชนะควบกล้ำ 4 ตัว  มีทั้งหมด  3 ตัว ntsh  ntxh  nplh
เทียบกับอักษรไทย ฌ ฌ ภล
ระบบการเขียน > วรรณยุกต์

วรรณยุกต์ของม้งมีทั้งหมด 7 รูป 8 เสียงดังต่อไปนี้คือ
สั๊วบัว(suab npua) เสียงสามัญไม่มีพยัญชนะกำกับ เช่น qhia tsua ya zoo qee ntshua xyoo
สั๊วนือ  (suab nws)  ใช้ตัว s เช่น ntuas tsoos nplias moos ntses qhuas
สั๊วก้อ (suab koj) ใช้ตัว j เช่น yeej tshaj khauj noj nroj yaj phuaj phwj
สั๊วเป๊  (suab peb)  ใช้ตัว b เช่น  neb coob qaub iab suab wb nyab cob
สั๊วกู๋     (suab kuv)  ใช้ตัว v เช่น qhiav ntxoov qhauv ntsev ntuav xav
สั๊วป่อ     (suab pom) ใช้ตัว m เช่น niam nyiam yuam twm nyem cuam kam
สั๊วยอห์ (suab yog) ใช้ตัว g เช่น tog loog taug neeg lwg nag tseg yiag
สั๊วเต๋อ (suab ntawd) ใช้ตัว d ใช้ในกรณีของการบอกทิศทางเท่านั้นเช่น ntawd tod saud haud nrad ped tid
ระบบการเขียน > สระ

ได้แก่ สระอา (a) สระอี (i) สระ เอ (e) สระอื (w) สระอู (u) สระออ (o) สระโอง (oo) สระอาง (aa) สระเอง (ee) สระเออ (aw) สระเอีย (ia) สระเอา (au) สระอัว ( ua) สระ ไอ (ai)
ล้อ

รถสงคราม ที่มีล้อ ของชาวสุเมเรียน
ล้อ คือวัตถุรูปวงกลมถูกยึดไว้ด้วยเพลาที่บริเวณจุดศูนย์กลาง ทำให้ล้อสามารถหมุนรอบเพลาได้ มักใช้ประกอบกับยานพาหนะเพื่อให้เคลื่อนที่ได้โดยง่ายบนพื้น มีหลักฐานว่าล้อถูกประดิษฐ์ขึ้นครั้งแรก โดยชาวสุเมเรียนเมื่อ 3,500 ปี ก่อนคริสตกาล
ล้อ ชาวจีนโบราณ​ เมื่อ 5 พันปีก่อน ถูกพัฒนา​มาจากลูกสนกลม ประกอบการแกน คล้ายเกวียน​ มีหลักฐาน​การค้นพบล้อ คู่ขนาน ห่างกัน 80 เซนติเมตร​ อายุ​กว่า 4,200 ปี
ล้อในปัจจุบันมีอยู่หลายแบบ หลายขนาดโดยทำจากวัสดุหลายอย่างตามการใช้งาน เช่น ล้อเกวียนทำด้วยไม้ ล้อแม็ก ล้อรถยนต์ ที่จะมียางรถยนต์หุ้ม ล้อรถไฟที่ทำด้วยเหล็ก ล้อใส่ตู้ที่ทำจากพลาสติก เป็นต้น
แหล่งข้อมูลอื่น ๆ

ล้อแม็ก
ยางรถยนต์
↑  http://www.thongkasem.com/knowledge.php?kid=49
วัดธรรมาราม (อำเภอพระนครศรีอยุธยา)

| วัดธรรมาราม |
| --- | --- |

ที่ตั้ง: ตำบลบ้านป้อม อำเภอพระนครศรีอยุธยา จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาฝั่งทิศตะวันตก นอกเกาะเมืองพระนครศรีอยุธยา ในตำบลบ้านป้อม อำเภอพระนครศรีอยุธยา จังหวัดพระนครศรีอยุธยา
วัดธรรมารามมีชื่อปรากฏครั้งแรกในพระราชพงศาวดารกรุงศรีอยุธยาในแผ่นดินสมเด็จพระมหินทราธิราช เมื่อ พ.ศ. 2112 ครั้งพระเจ้าหงสาวดีบุเรงนองยกทัพมาตีกรุงศรีอยุธยา เมื่อ พ.ศ. 2112 กองทัพบางส่วนตั้งทัพอยู่ที่วัดธรรมาราม นอกจากนี้ยังเป็นวัดที่จำพรรษาของพระอุบาลีมหาเถระกับพระอริยมุนีมหาเถระ ที่ได้รับการแต่งตั้งเป็นพระอุปัชฌาจารย์ออกไปลังกาทวีป เพื่อให้อุปสมบทชาวลังกา เนื่องจากพุทธศาสนาได้เสื่อมหายไปจากดินแดนลังกา สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1900 ได้รับพระราชทานวิสุงคามสีมาเมื่อ พ.ศ. 1910
ลักษณะแผนผังเป็นแบบอย่างที่มีปรากฏในสมัยอยุธยาตอนกลางเป็นอย่างน้อยโดยวางเกนตามแนวทิศตะวันออก-ทิศตะวันตก อาคารเสนาสนะที่สำคัญ ได้แก่ วิหารซึ่งภายในประดิษฐานพระพุทธรูปของพระพุทธเจ้า 4 พระองค์ คือ พระกกุสันธพุทธเจ้า พระโกนาคมพุทธเจ้า พระกัสสปพุทธเจ้า และพระโคตมพุทธเจ้า ด้านหลังพระประธานมีห้องเล็ก ๆ ที่ประดิษฐานพระพุทธรูปปางปฐมเทศนา ส่วนอุโบสถประดิษฐานพระพุทธรูปปางมารวิชัย ศิลปะอยุธยาตอนปลาย ตรงกลางระหว่างอุโบสถและวิหารมีเจดีย์ประธาน เป็นเจดีย์ทรงกลมตั้งอยู่บนฐานประทักษิณสี่เหลี่ยม มีเจดีย์บริวารขนาดเล็กล้อมรอบทั้ง 4 มุม วัดมีหอไตร หอระฆัง ศาลาการเปรียญ ศาลาท่าน้ำ และ พิพิธภัณฑ์พระอุบาลีมหาเถระ
วัดธรรมาวุธาราม

วัดธรรมาวุธาราม อาจหมายถึง
วัดธรรมาวุธาราม จังหวัดระนอง
วัดธรรมาวุธาราม จังหวัดสมุทรสงคราม
รายชื่อศิลปินแนวบริตป็อป

หน้านี้เป็นหน้ารวมรวบ รายชื่อศิลปินแนวบริตป็อป
รายชื่อศิลปินบริตป็อป

60 Ft. Dolls (ซิกซ์ตีฟิตดอลส์)
Ash (แอช)
Black Grape (แบล็กเกรป)
The Bluetones (เดอะบลูโทนส์)
Blur (เบลอ)
The Boo Radleys (เดอะบูเรดรีส์)
Cast (แคสต์)
The Divine Comedy (เดอะดิไวน์คอเมดี)
Dodgy (ดอดกี)
Echobelly (เอ็กโคเบลลี)
Elastica (อีลาสติกา)
Gene (จีน)
Heavy Stereo (เฮฟวีสเตอริโอ)
Marion (แมเรียน)
Me Me Me (มีมีมี)
Menswear (เม็นสแวร์)
My Life Story (มายไลฟ์สตอรี)
Northern Uproar (นอร์เทิร์นอัปโรร์)
Oasis (โอเอซิส)
Ocean Colour Scene (โอเชียนคัลเล่อร์ซีน)
Powder (พาวเดอร์)
Pulp (พัลป์)
Salad (สลัด)
Shed Seven (เชดเซเวน)
Sleeper (สลีปเปอร์)
Strangelove (สเตรนจ์เลิฟ)
Suede (สเวด)
Supergrass (ชูเปอร์กราส)
These Animal Men (ดิสแอนิมัลเม็น)
Thurman (เทอร์แมน)
Whiteout (ไวต์เอาต์)
เส้นเวลาของบริตป็อป

ประสบความสำเร็จในระดับมาก = อัลบั้มที่ขายได้เกิน 500,000 ชุดในช่วงบริตป็อปยุคแรก

ประสบความสำเร็จในระดับพอควร = อัลบั้มที่ขายได้ระหว่าง 100,000 และ 500,000 ชุดในช่วงบริตป็อปยุคแรก

ประสบความสำเร็จในระดับน้อย =  อัลบั้มที่ขายได้น้อยกว่า 100,000 ชุดในช่วงบริตป็อปยุคแรก
ดูเพิ่ม

รายชื่อศิลปินแนวอัลเทอร์เนทีฟร็อก
วัดธรรมาวุธาราม (จังหวัดสมุทรสงคราม)

| วัดธรรมาวุธาราม |
| --- | --- |

ชื่อสามัญ: วัดธรรมาวุธาราม, วัดบังปืน
ที่ตั้ง: ตำบลนางตะเคียน อำเภอเมืองสมุทรสงคราม จังหวัดสมุทรสงคราม 75000
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดธรรมาวุธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนางตะเคียน อำเภอเมืองสมุทรสงคราม จังหวัดสมุทรสงคราม
วัดธรรมาวุธาราม ตั้งอยู่ริมคลองบังปืน เดิมจึงชื่อ วัดบังปืน ตามชื่อคลอง โดยมีประวัติศาสตร์ว่า เมื่อครั้งเสียกรุงครั้งที่ 2 นายบุญมาน้องชายหลวงยกกระบัตรเมืองราชบุรี (รัชกาลที่ 1) หนีพม่าผ่านคลองนี้ แล้วนำต้นตาลคู่มาบังกายเพื่อหลบกระสุนปืน จึงไปหาพี่ชายที่อัมพวาได้สำเร็จ ชาวบ้านจึงเรียกคลองบังปืน ตั้งขึ้นเป็นสำนักสงฆ์กลางทุ่งนา เมื่อ พ.ศ. 2497 โดยพระครูวินัยธร (เล็ก) ธมมิโย และได้รับพระราชทานวิสุงคามสีมา เมื่อวันที่ 24 มกราคม พ.ศ. 2501 ท่านเจ้าคุณพระกวีวงศ์ เจ้าคณะจังหวัดสมุทรสงคราม ได้เปลี่ยนชื่อวัดใหม่ว่า "วัดธรรมาวุธาราม" วัดธรรมาวุธารามเจริญรุ่งเรืองด้วยความสามารถของเจ้าอาวาส คือ พระครูสมุทรการโกวิท และเจ้าอาวาสรูปต่อมา
วัดธรรมาวุธารามมีการทำตะกรุดจากใบตาลในคลองบังปืนเป็นเครื่องรางของขลัง สิ่งสำคัญ ได้แก่ อุโบสถหลังงาม และองค์ประธานในอุโบสถ
รัก (ภาพยนตร์)

สำหรับความหมายอื่น ดูที่ รัก
| รัก |
| --- | --- |
ใบปิดภาพยนตร์
กำกับ: ชัชวาล วิศวบำรุงชัย (เมจิคัล ทีม)
นักแสดงนำ: ซอนย่า คูลลิ่ง  บิลลี่ โอแกน  คณิตกุล เนตรบุตร  วทัญญู นิวัติศัยวงศ์  ตฤณ เรืองกิจรัตนกุล  เบญจณัฏฐ์ อักษรนันทน์  สุรเกียรติ บุนนาค  วัฒนา ชุมสาย ณ อยุธยา  ธัญนันท์ ทองศรีธนพงษ์  อชิตะ ธนาศาสตนันท์
ผู้จัดจำหน่าย: ไทยนครฟิล์ม เมจิคัล เลิฟ
วันฉาย: 2 กุมภาพันธ์ พ.ศ. 2555
ภาษา: ไทย
ข้อมูลจากสยามโซน
รัก (อังกฤษ : An Ordinary Love Story) เป็นภาพยนตร์ไทย แนวโรแมนติก ภาพยนตร์ลำดับแรกของค่าย เมจิคัล เลิฟ (เปลี่ยนจาก เท็นพิคเจอร์) ผลงานการกำกับโดย เมจิคัล ทีม นำแสดงโดย  ซอนย่า คูลลิ่ง, บิลลี่ โอแกน, คณิตกุล เนตรบุตร, วทัญญู นิวัติศัยวงศ์, ตฤณ เรืองกิจรัตนกุล, เบญจณัฏฐ์ อักษรนันทน์, สุรเกียรติ บุนนาค, วัฒนา ชุมสาย ณ อยุธยา, ธัญนันท์ ทองศรีธนพงษ์, อชิตะ ธนาศาสตนันท์ ออกฉายวันที่ 2 กุมภาพันธ์ พ.ศ. 2555 เลื่อนจากกำหนดเดิมคือวันที่ 25 พฤศจิกายน พ.ศ. 2553 วันที่ 16 ธันวาคม พ.ศ. 2553 และเดือนกุมภาพันธ์ พ.ศ. 2554